Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szerint bírálta el és ezzel megsértette az államigazgatási eljárás általános szabályairól szóló 1957. évi IV. törvény 16. §
Paragraph Index: 751

(1) bekezdését, amely a kérelem tartalom szerinti elbírálásának elvét tartalmazza. A jogbiztonsággal szerves összefüggésben álló tisztességes eljáráshoz való jog érvényesülésének egyik alapkövetelménye, hogy a hatóság a rá vonatkozó jogszabályi előírásoknak — értve ezen az alapelvi jelentőséggel kimondott ügyféli jogokat — megfelelően határidőben, a kérelemben foglaltakra alapozva hozza meg a határozatot. Amennyiben a hatóság nem tartja teljesíthetőnek az ügyfél kérelmét vagy nem fogadja el az ügyfél érvelését, erre köteles döntésében utalni, mind ténybelileg, mind jogilag alátámasztva. Az országgyűlési biztos megállapította, hogy a polgármester eljárása a jogállamiságból fakadó jogbiztonság elvével, illetve a jogbiztonság szerves részének tekinthető tisztességes eljáráshoz való joggal összefüggésben alkotmányos jogokkal kapcsolatos visszásságot okozott akkor, amikor figyelmen kívül hagyta a panaszos kérelmében előadottakat és úgy hozott határozatot, hogy a panaszos kérelmét csak részben bírálta el, mert ezzel lehetetlenné tette, hogy a panaszos a teljesíthetetlenség okait megismerje. II. Az I. fokú határozatot a panaszos megfellebbezte, amelyre a II. fokú hatóság mind a mai napig nem hozta meg a határozatot. Az országgyűlési biztos megállapította, hogy a közgyűlés e mulasztásával megsértette a jogállamiságból fakadó jogbiztonság követelményét, valamint a jogorvoslathoz való jogot és ezzel visszásságot okozott. Az országgyűlési biztos kezdeményezte az illetékes önkormányzatnál, hogy a közgyűlés a lehető legrövidebb időn belül hozza meg a II. fokú határozatot. A polgármester a kezdeményezést elfogadta. OBH 10627/1997. Az Alkotmány 70/E. §-ában megfogalmazott szociális biztonsághoz való joggal, az Alkotmány 57. § (5) bekezdésében biztosított jogorvoslathoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az államigazgatási szerv a szociális ellátás iránti kérelemre nem válaszol, illetve határozathozatal helyett szóban tájékoztatja az ügyfelet és ennek következtében a jogosult jogorvoslati jogával és bírósági felülvizsgálati lehetőségével nem élhet, továbbá nem részesülhet az esetleg őt megillető támogatásban. A panaszos a beadványában sérelmezte, hogy Ózd Város Önkormányzata nem részesítette támogatásban és kérelmeire szóbeli elutasítás volt a válasz. A vizsgálat során kapott tájékoztatás szerint panaszos rendszeres szociális segély iránti kérelmére az önkormányzat tájékoztató levéllel válaszolt, melyet követően az ügyfél felkereste az önkormányzat szociális osztályát, ahol szóban közölték vele, hogy nem jogosult a kért támogatásra. A panaszos későbbi, pénzbeli támogatás iránti kérelmére az önkormányzat nem válaszolt. Az állampolgári jogok országgyűlési biztosa általános helyettese megállapította, hogy az önkormányzat azzal, hogy a

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes